Хачу таксама прыгадаць беларускага мастака з Баварыі Анатоля Чайкоўскага. Ён нарадзіўся ў пасьляваенны час у сям’і беларусаў-эмігрантаў. А ў 1991-м годзе ўпершыню наведаў радзіму бацькоў і прывёз калекцыю сваіх карцін, напісаных у абстрактным стылі. Шчыра кажучы, карціны мне тады ня надта спадабаліся, але цудоўная беларуская мова чалавека, які ніколі дагэтуль ня быў у Беларусі і не чытаў амаль аніякіх беларускіх кніг, зьдзейсьніла ў маёй душы сапраўдны пераварот.